SASKAŅOTS

# Daugavpils pilsētas pašvaldības

# Attīstības departamenta vadītāja

# \_\_\_\_\_\_\_\_\_\_\_\_\_\_\_\_\_Daina Krīviņa

# Daugavpilī, 2022.gada 7.novembrī

**ZIŅOJUMS**

par uzaicinājumu pretendentiem piedalīties aptaujā par līguma piešķiršanas tiesībām

**„Būvuzraudzības veikšana būvobjektā „Vides pieejamības prasību nodrošināšana ēkā Krišjāņa Valdemāra ielā 13, Daugavpilī””**

identifikācijas numurs AD 2022/61

## **Pasūtītājs:**

|  |  |  |
| --- | --- | --- |
| **Pasūtītāja nosaukums** | Daugavpils pilsētas pašvaldība | |
| Adrese | **Krišjāņa Valdemāra ielā 1**, Daugavpils, LV-5401 | |
| Reģistrācijas numurs | **90000077325** | |
| Kontaktpersona tehniskajos jautājumos | Daugavpils pilsētas pašvaldības Īpašuma pārvaldīšanas departamenta Nekustamā īpašuma Attīstības nodaļas būvinženieris Nadežda Šapkova, [nadezda.sapkova@daugavpils.lv](mailto:nadezda.sapkova@daugavpils.lv), 65404341  Daugavpils pilsētas pašvaldības Attīstības departamenta Projektu nodaļas projekta koordinatore Nataļja Aļohna, [natalja.alohna@daugavpils.lv](mailto:natalja.alohna@daugavpils.lv), 29736882 | |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena, Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00 |

## **Zemsliekšņa iepirkuma nepieciešamības apzināšanās datums:** 2022. gada 13.oktobrī

## **Zemsliekšņa iepirkuma mērķis:** Būvuzraudzības veikšana būvobjektā “Vides pieejamības prasību nodrošināšana ēkā Krišjāņa Valdemāra ielā 13, Daugavpilī”.

## **Paredzamā līgumcena:** līdz **4787.45** EURbez PVN.

## **Līguma izpildes termiņš:** no būvuzraudzības līguma noslēgšanas līdz brīdim, kad objekts ir pieņemts ekspluatācijā atbilstoši Ministru kabineta 2014.gada 19.augusta noteikumiem Nr. 500 „Vispārīgie būvnoteikumi”. Plānotais būvdarbu izpildes termiņš - 120 (viens simts divdesmit) dienas.

## **Veicamo būvdarbu, preču piegādes vai pakalpojuma uzskaitījums (apjomi):** Precīzs pakalpojuma apraksts ir noteikts Tehniskajā specifikācijā (1.pielikums).

## **Nosacījumi pretendenta dalībai aptaujā:**

## pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. Pretendentu, kuru reģistrācijas vai pastāvīgās dzīvesvietas vieta ir Latvija, reģistrācijas fakts tiks pārbaudīts Latvijas Republikas Uzņēmumu reģistrā [www.ur.gov.lv](http://www.ur.gov.lv). Pretendentiem, kuru reģistrācijas vai pastāvīgās dzīvesvietas vieta ir ārvalstīs, jāapliecina informācija atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu);

* iepirkuma līguma slēgšanas gadījumā, pretendentam jābūt reģistrētam saskaņā ar Būvniecības likuma un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi” noteikumiem un tiesīgam sniegt līguma priekšmetā paredzētos būvuzraudzības pakalpojumus. Prasība attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas cenu aptaujas dokumentācijā, kā arī uz personālsabiedrības biedru, ja pretendents ir personālsabiedrība, uz piegādātāju apvienības dalībnieku (ja piedāvājumu iesniedz piegādātāju apvienība), kā arī uz apakšuzņēmēju (ja pretendents plāno piesaistīt apakšuzņēmēju);

## pretendents iepriekšējos piecos gados (2021., 2020., 2019., 2018., 2017.gadā un 2022.gadā līdz piedāvājumu iesniegšanai) vai īsākā laika periodā, ja pretendents ir dibināts vēlāk, ir kvalitatīvi un atbilstoši pasūtītāja prasībām izpildījis vismaz 1 (vienu) pakalpojuma līgumu, kura ietvaros sniedza būvuzraudzības pakalpojumus būvdarbiem, kas veikti ēkas jaunbūvei, pārbūvei vai atjaunošanai;

## pretendents pakalpojuma līguma izpildei piesaista vismaz speciālistu ēku būvdarbu būvuzraudzībā, speciālistu ūdensapgādes un kanalizācijas sistēmu būvdarbu būvuzraudzībā, ieskaitot ugunsdzēsības sistēmas, un speciālistu elektroietaišu līdz 1 kV izbūves darbu būvuzraudzībā;

## pretendentam nav pasludināts maksātnespējas process vai uzsākta tā likvidācija. Šo informāciju pasūtītājs iegūst publiskajās datu bāzēs;

## pretendentam nav Valsts ieņēmumu dienesta administrēto nodokļu parādu, kuru kopsumma pārsniedz 150,00 EUR. Šo informāciju pasūtītājs iegūst publiskajās datu bāzēs.

## **Pretendentu iesniedzamie dokumenti dalībai aptaujā:** Pretendenta **Tehniskais un finanšu piedāvājums** dalībai aptaujā, kas sagatavots atbilstoši 2. pielikumā norādītajai formai. Piedāvājums jāparaksta personai, kura likumiski pārstāv pretendentu, vai ir pilnvarota pārstāvēt pretendentu šajā iepirkuma procedūrā.

## **Piedāvājuma izvēles kritērijs:** piedāvājums ar viszemāko cenu, kas pilnībā atbilst prasībām.

**10. Pretendenta piedāvājuma izslēgšanas kritēriji:**

* 1. Ja pretendenta iesniegtais piedāvājums neatbilst cenu aptaujas prasībām vai dalības noteikumiem;
  2. Pretendents tiks arī izslēgts, ja tiek konstatēts, ka tā iesniegtais piedāvājums ir nepamatoti lēts.

## **Informācija par rezultātiem:** tiks publicēta Daugavpils pilsētas pašvaldības mājās lapā [www.daugavpils.lv](http://www.daugavpils.lv).

1. **Piedāvājums iesniedzams:** līdz 2022. gada 14. novembra plkst.13:00 elektroniski uz e-pastu [ilga.leikuma@daugavpils.lv](mailto:ilga.leikuma@daugavpils.lv) vai klātienē Daugavpils pilsētas pašvaldības ēkā Krišjāņa Valdemāra ielā 13, Daugavpilī, 2. stāvā, 202. kab.

**1.Pielikums**

**TEHNISKĀ SPECIFIKĀCIJA**

**Cenu aptaujai “Būvuzraudzības veikšana būvobjektā “Vides pieejamības nodrošināšana ēkā**

**Krišjāņa Valdemāra ielā 13, Daugavpilī”” identifikācijas Nr. AD 2022/61**

1. **Objekts** 
   1. Adrese – Krišjāņa Valdemāra ielā 13, Daugavpils
   2. Būvniecības veids – paskaidrojuma raksts (vienkāršota pārbūve)
2. **Darbu uzdevums un apjomi**
   1. Izpildītājam jāveic būvuzraudzība pamatojoties uz:

* Būvniecības likums;
* Ministru kabineta 2014.gada 19.augusta noteikumi Nr.500“Vispārīgie būvnoteikumi”;
* Ministru kabineta 2014.gada 2.septembra noteikumi Nr.529 “Ēku būvnoteikumi”;
* Ministru kabineta noteikumiem Nr.92 “Darba aizsardzības prasības, veicot būvdarbus” un ievērojot citus Latvijas Republikā spēkā esošos normatīvos aktus un standartus.
  1. Iepazīties ar paskaidrojuma raksta dokumentāciju, ar darbu veikšanas projektu un uzraudzīt tā izpildi atbilstoši darbu veikšanas projektā noteiktajiem termiņiem un kvalitātei. Būvdarbu ietvaros jānodrošina, ka ēkas vides piekļūstamības koeficients nav zemāks par astoņi, pašnovērtējuma anketa ir pieejama šeit <https://www.lm.gov.lv/lv/vides-un-informacijas-pieklustamibas-pasnovertejums-saskana-ar-lbn-200-21>
  2. Izpildītājam jānodrošina pietiekams skaits kvalificētu darbinieku būvdarbu līgumā paredzēto būvdarbu būvuzraudzības veikšanai:
     + 1. Ēku būvdarbu būvuzraudzība;
       2. Ūdensapgādes un kanalizācijas sistēmu būvdarbu būvuzraudzība, ieskaitot ugunsdzēsības sistēmas;
       3. Elektroietaišu līdz 1 kV izbūves darbu būvuzraudzība.
  3. Veikt būvuzraudzību autoruzraudzības kārtībā izstrādātajiem tehniskajiem risinājumiem.
  4. Piedalīties iknedēļas būvsapulcēs, kurās piedalās būvniecības procesā iesaistītie dalībnieki, ja vien puses nevienojas par citu būvsapulču sasaukšanas kārtību. Nepieciešamības gadījumā, sasaukt ārkārtas būvsapulci, pirms tam laicīgi paziņojot par to būvuzņēmējam un citām iesaistītajām pusēm.
  5. Kontrolēt būvdarbu kalendārā grafika ievērošanu un būvdarbu izpildes gaitu, nekavējoties informējot pasūtītāju par būvniecības procesa dalībnieku pieļautajiem pārkāpumiem un atkāpēm no projekta un kalendārā grafika.
  6. Veikt būvobjekta regulāru pārbaudi, darba izpildes pieņemšanu, saskaņojot un pārbaudot izpildīto darbu apjomus (apstiprināt izpildīto apjomu ar parakstu izpildshēmās, pievienojot fotofiksāciju).
  7. Piedalīties būvkonstrukciju, segto darbu un citu izpildīto būvdarbu pieņemšanā.
  8. Apturēt būvdarbus būvobjektā normatīvajos aktos paredzētajos gadījumos un gadījumos, ja tiek konstatēti pārkāpumi, kas saistīti ar būvdarbu līguma nosacījumu neievērošanu.
  9. Kontrolēt, lai būvgruži tiktu utilizēti atbilstoši spēkā esošiem normatīvo aktu prasībām – „Atkritumu apsaimniekošanas likums”, Daugavpils pilsētas domes 2014.gada 27.marta saistošie noteikumi Nr.16 „Atkritumu apsaimniekošanas noteikumi Daugavpils pilsētas pašvaldībā”, u.c.
  10. Veikt ierakstus būvdarbu žurnālā par būvobjekta pārbaudēs konstatētiem trūkumiem.
  11. Ievērot darba drošības koordinatora norādījumus, bet pārkāpumu gadījumā informēt darba drošības koordinatoru un pasūtītāju par tiem.
  12. Sniegt būvuzņēmējam norādījumus par izpildītā darba kvalitāti un defektu novēršanu.
  13. Sekot līdzi autoruzraudzības procesam, piedalīties iespējamo projekta risinājumu izmaiņu un/vai iespējamo neparedzēto būvdarbu izvērtēšanā, sagatavot šiem jautājumiem ieteikumus un komentārus, par tiem informēt un konsultēt pasūtītāju.
  14. Kontrolēt būvniecības gaitu objektos, lai savlaicīgi konstatētu nekvalitatīvi veiktus darbus vai nekvalitatīvu materiālu pielietojumu, kā arī pārbaudīt būvdarbos izmantojamo būvizstrādājumu atbilstības deklarācijas un tehniskās pases, kā arī būvizstrādājumu atbilstību tehniskajai dokumentācijai.
  15. Piedalīties būvuzņēmēja darbu kvalitātes pārbaudēs un veikt savas pārbaudes, lietojot ātrdarbīgas iekārtas un instrumentus. Pieņemt tikai tos darbus, kas izpildīti atbilstoši tehniskajai dokumentācijai un normatīvajos aktos noteiktajām prasībām.
  16. Kontrolēt būvdarbu žurnālā ierakstīto norādījumu izpildi.
  17. Kontrolēt būvdarbu kalendārā grafika ievērošanu un būvdarbu izpildes gaitu, kontrolēt izpildīto darbu atbilstību apstiprinātajai tāmei.
  18. Nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas vai sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to pasūtītājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā.
  19. Koordinē rīkojumus un darbības ar atbildīgo būvdarbu vadītāju.
  20. Piedalīties komisijas darbā, kura pieņem būvobjektus ekspluatācijā.
  21. Jānodrošina nepārtraukta būvniecības procesa uzraudzība, t.sk. būvuzraudzība jāveic, kad vien tiek veikti būvdarbi.
  22. Savlaicīgi rakstiski jābrīdina pasūtītāju, ja būvdarbu veikšanai nepieciešama pasūtītāja rīcība.
  23. Visa būvuzraudzības dokumentācija jāpilda elektroniski BIS sistēmā.
  24. Būvuzraugam jāveic arī citas nepieciešamās darbības, kas pēc būtības un atbilstoši spēkā esošajiem normatīvajiem aktiem ir būvuzrauga pienākums.

1. **Būvuzraudzības plāns**
   1. Izpildītājs sagatavo būvuzraudzības plānu saskaņā ar MK 2014.gada 19.augusta noteikumu Nr.500 „Vispārīgie būvnoteikumi” prasībām.
2. **Atskaites**
   1. Izpildītājs līdz katra mēneša 7.datumam sagatavo un iesniedz pasūtītājam būvuzraudzības ikmēneša atskaites, tajās ziņojot par iepriekšējā mēneša būvdarbu gaitu, objektā paveiktajiem darbiem, būvdarbu laika grafika ievērošanu, kā arī pievienojot fotofiksācijas. Izpildītājs līdz katra mēneša 7.datumam sagatavo un iesniedz Pasūtītājam būvuzraudzības grupas Darba laika uzskaites tabeli.
   2. Būvuzraudzības pabeigšanas atskaiti izpildītājs iesniedz 15 dienu laikā pēc būvdarbu pabeigšanas un tajā ietilpst:

* būvdarbu uzraudzības ikmēneša atskaites par iepriekšējā mēnesī sniegtajiem būvuzraudzības pakalpojumiem;
* faktiskais būvdarbu izpildes un naudas plūsmas grafiks;
* paskaidrojuma raksta un būvuzņēmēja novērtējums;
* akts par paskaidrojuma raksta izpilddokumentācijas pieņemšanu;
* akts par paveikto būvuzraudzību un rēķins.
  1. Atskaites jāiesniedz papīra formātā, iesietas un elektroniski .pdf formātā vai elektroniski uz e-pastu parakstītas ar e-parakstu.

1. **Pielikumi:**
   1. Būvniecības dokumentācija pieejama: <https://www.eis.gov.lv/EKEIS/Supplier/Procurement/91052>.

**2.pielikums**

**TEHNISKAIS – FINANŠU PIEDĀVĀJUMS**

**Cenu aptaujai “Būvuzraudzības veikšana būvobjektā “Vides pieejamības nodrošināšana ēkā**

**Krišjāņa Valdemāra ielā 13, Daugavpilī””, identifikācijas Nr. AD 2022/61**

2022.gada \_\_\_.oktobrī

Iepazinušies ar cenu aptaujas „Būvuzraudzības veikšana būvobjektā “Vides pieejamības prasību nodrošināšana ēkā Krišjāņa Valdemāra ielā 13, Daugavpilī””, identifikācijas Nr. AD 2022/61, dokumentāciju un tehniskās specifikācijas prasībām, \_\_\_\_\_\_\_\_\_\_\_\_ (*uzņēmuma nosaukums*) piedāvā līdz būves nodošanai ekspluatācijā sniegt būvuzraudzības pakalpojumus būvobjektam “Vides pieejamības nodrošināšana ēkā Krišjāņa Valdemāra ielā 13, Daugavpilī”, atbilstoši Pasūtītāja Tehniskajai specifikācijai par šādu cenu:

|  |  |
| --- | --- |
| **Pasūtītie darbi:** | **Piedāvātā līgumcena**  EUR bez PVN |
| **Būvuzraudzības veikšana būvobjektā “Vides pieejamības prasību nodrošināšana ēkā Krišjāņa Valdemāra ielā 13, Daugavpilī”** |  |
| PVN\_\_\_\_% ,EUR: |  |
| Piedāvājuma summa kopā ar PVN, EUR: |  |

Atbilstoši cenu aptaujas prasībām, līguma izpildei tiks piesaistīti vismaz šādi speciālisti (piedāvāto speciālistu vārds, uzvārds, sertifikāta Nr.):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apliecinām, ka nepieciešamības gadījumā būvuzraudzības pakalpojuma sniegšanai tiks nodrošināta citu speciālistu piesaiste tehniskajā specifikācijā noteikto prasību izpildei.

Atbilstoši cenu aptaujas prasībām, sniedzam informāciju par pretendenta pieredzi:

|  |  |  |  |  |
| --- | --- | --- | --- | --- |
| Nr. p.k. | Pasūtītājs (nosaukums, adrese, kontaktpersona un saziņas līdzekļi) | Līguma nosaukums | Līguma ietvaros sniegto pakalpojumu detalizēts apraksts | Līguma izpildes vieta un laiks (dd/mm/gg – dd/mm/gg) |
| 1. |  |  |  |  |
| n |  |  |  |  |
| n+1 |  |  |  |  |

Apliecinām, ka:

– spējam nodrošināt darbu izpildi atbilstoši tehniskās specifikācijas prasībām,

– nav tādu apstākļu, kuri liegtu piedalīties cenu aptaujā un pildīt tehniskās specifikācijās prasības;

– apņemamies (ja pasūtītājs izvēlējies šo piedāvājumu) veikt darbus par piedāvājumā norādītājām cenām. Piedāvātā cena ir galīga un netiks paaugstināta līguma izpildes laikā. Piedāvājuma cenā iekļautas visas nepieciešamās materiālu izmaksas; darba izmaksas; visas izmaksas saistītas ar objekta apsekošanu; visus likumdošanā paredzētos nodokļus; visus riskus, tai skaitā iespējamos sadārdzinājumus.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |

\* *Pretendenta paraksttiesīgās vai tā pilnvarotās personas vārds, uzvārds*

**INFORMĀCIJA PAR PRETENDENTU**

Pretendenta nosaukums:

Reģistrācijas Nr. (ja ir)

Būvkomersanta reģistrācijas Nr. (ja ir)

Juridiskā adrese:

Bankas rekvizīti:

Kontaktpersonas vārds, uzvārds:

Tālrunis: Fakss:

E-pasta adrese: Tīmekļa vietnes adrese:

Persona, kura parakstīs līgumu, līguma slēgšanas tiesību piešķiršanas gadījumā (vārds, uzvārds, amats):